Guterres: Hari a cibiyoyin lafiya ya karu | Labarai | DW | 25.05.2017
Guterres: Hari a cibiyoyin lafiya ya karu
Sakataren na Majalisar Dinkin Duniya ya kira bangarori da ke musayar wuta da juna da su guji kai hare-hare kan fararen hula.
Guterres ya bayyana haka ne a lokacin bude wani taro na Kwamitin Sulhu na MDD mai buri na neman kare fararen hula a lokutan yaki. Da ya bada misali da Hukumar Lafiya ta Duniya ya ce akwai hare-hare kan asibitoci da likitoci da motocin daukar marasa lafiya a kusan kasashe 20 da ake fama da rikice-rikice a shekarar bara.
Ya ce irin wadannan hare-hare sun fi yawa a kasashen Siriya da Afghanistan inda ake kai hari a wuraren kula da lafiyar da ke zama tudun mun tsira. A cewar likitoci masu kare hakkin bani Adama a Siriya an kai hari sau 400 kan wuraren kula da lafiya tun bayan fadawar kasar rikici a 2011.
Muhimman kalmomi MDD, WHO
Permalink http://p.dw.com/p/2da7Z
WHO ta koka kan yanayin kiwon lafiya a jihar Borno 10.01.2017